
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 54 

24 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 22ης Αυγούστου 2000 σε περιοχές του Νο¬ 
μού Φθιώτιδας. 1 

Συμπλήρωση της Δ4α/5250/14.6.88 Κ.Υ.Α. «Σύσταση 
πάγιας προκαταβολής του Περ. Γενικού Νοσοκο¬ 
μείου «ΙΠΠΟΚΡΑΤΕΙΟ» Θεσσαλονίκης. 2 

Σύσταση αμιγούς Δημοτικής Επιχείρησης στο Δήμο 
Αλκρείρας Ν. Ηλείας με την επωνυμία «Αναπτυξια¬ 
κή Δημοτική Επιχείρηση Δήμου Αλιφείρας» η ΑΘΗ¬ 
ΝΑ. 3 

Διορισμός μελών Διοικητικής Επιτροπής Στρατιωτι¬ 
κών Επιτάξεων (ΔΕΣΕ) Νομού Αρκαδίας γιατο έτος 

2002. 4 

Μεταβίβαση κυριότητας οικοπέδου Συν/σμού Ασωμά- 
των εις το Νομικό Πρόσωπο Δήμου Βέροιας Ν. 

Ημαθίας. 5 

Χορήγηση άδειας ασκήσεως επαγγέλματος Κοινωνικής 
Λειτουργού στην Δριβάκου Ελένη του Γεωργίου. 6 


ΑΠΟΦΑΣΕΙ Σ 

Αριθ. 7037/01/Α32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές της 
22ης Αυγούστου 2000 σε περιοχές του Νομού Φθιώτι¬ 
δας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 


1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων” που κυρώθηκε με το Ν. 
867/79 (ΦΕΚΑ' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 

4. Τις διατάξεις 1418/84 «Περί Δημοσίων Έργων και 
ρυθμίσεις συναφών θεμάτων» (ΦΕΚΑ' 23), του Ν. 128/75 
«περί τροποποιήσεως και συμπληρώσεως διατάξεων τι- 
νών αναφερομένων εις την λειτουργία του χρηματοδοτι¬ 
κού συστήματος». 

5. Τις διατάξεις του άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Λ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών Πράξεων και εγγράφων από τον 
κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της παρού¬ 
σας απόφασης προκαλείται δαπάνη σε βάρος του Προ¬ 
γράμματος Δημοσίων Επενδύσεων και συγκεκριμένα τα 
έργα 2069025, 2069026, 2069027 της ΣΑΕ 069. 

Η προκαλούμενη δαπάνη από την επιδότηση του επιτο- 

κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής είναι της τάξης του 16.000.000 δρχ. 
(46.955,25 6 ). 

11. Την κοινή απόφαση ΔΙΔΚ/Φ1/2/22875/31-10-2001 
(ΦΕΚ 1480/Β/31-10-2001) του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την κοινή απόφαση 1100383/1330/Α0006/31-10- 
2001 (ΦΕΚ 1485/Β/31-10-2001) του Πρωθυπουργού και 
του Υπουργού Οικονομικών, για τον καθορισμό αρμοδιο- 
τήτωντων Υφυπουργών Οικονομικών, Απόστολου Φωτιά- 
δη και Γεώργιου Φλωρίδη. 

13. Την κοινή απόφαση Υ6/31-10-2001 (ΦΕΚ 1484/Β/31- 
10-2001) του Πρωθυπουργού και της Υπουργού ΠΕ.ΧΩ. 
Δ.Ε.. για την ανάθεση αρμοδιοτήτων στους Υφυπουργούς 
Περιβάλλοντος, Χωροταξίας και Δημοσίων Έργων, Ιωάννη 
Τσακλίδη και Ροδούλα Ζήση. 

14. Το με αρ.πρωτ. Φ311.2/8/143/4.7.2001 έγγραφο της 
Νομαρχιακής Αυτοδιοίκησης Φθιώτιδας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Φθιώτιδας που επλήγησαν από τις πυρκαγιές της 
22ης Αυγούστου 2000, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ: 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιών των κτιρίων γενικά, τις οποίες προ- 
κάλεσαν οι πυρκαγιές της 22ης Αυγούστου 2000 στα Δι¬ 
οικητικά όρια τον Δημοτικού Διαμερίσματος. 

Περιβολιού του Δήμου Σπερχειάδος. 

2. Το έργο της αποκατάστασης των ζημιών ανατίθεται 
στην Υπηρεσία Αποκατάστασης Σεισμόπληκτοι (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πυρκαγιές της 22ης Αυγούστου 2000. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές της 22ης 
Αυγούστου 2000 σε περιοχές του Νομού Φθιώτιδας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα. αλλά οι ζημιές που προκλή- 
θηκαν από τις πυρκαγιές δεν επιδέχονται, σύμφωνα με 
την κρίση της αρμόδιας Υπηρεσίας, ουσιαστική αποκατά¬ 
σταση, δηλαδή επισκευή που εξασφαλίζει την αναγκαία 
αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 


Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δάνειου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πυρκαγιές της 22ης Αυγού¬ 
στου 2000. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
αρμόδια Υπηρεσία στην οποία οι ενδιαφερόμενοι θα πρέ¬ 
πει να υποβάλουν αίτηση με τα σχετικά δικαιολογητικά, 
μέσα στις προθεσμίες που καθορίζονται με την παρούσα 
απόφαση. 

2. Η Υπηρεσία Αποκατάστασης Σεισμόπληκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατατασκευαστεί για οποιαδή¬ 
ποτε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πυρκαγιές ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικίνδυνος ετοιμόρροπου, από τις 
κατά Νόμο Τριμελείς Επιτροπές, εγκρίνουμε τη δανειο¬ 
δότηση τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πυρκαγιές ή βεβαίω¬ 
ση ότι το κτίσμα κατέρρευσε από τις πυρκαγιές της 22ης 
Αυγούστου 2000. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

I. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


519 


γορίατης αρμόδιας Υπηρεσίας Αποκατάστασης Σεισμό¬ 
πληκτων (Υ.Α.Σ.) με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 
δρχ. (381,516) ανάτ.μ. και με ανώτατο όριο δανειοδοτού 
μενης επιφάνειας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 80.000 
δρχ. (234,786 ) ανά τ.μ. και για δανειοδοτουμένη επιφά¬ 
νεια μέχρι 120 τ.μ.. ήτοι μέχρι του ποσού των 9.600.000 
δρχ. (28.173.156 ), για τα πρώτα 150τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. (146,74ε) ανά τ.μ. και για δανειοδο¬ 
τούμενη επιφάνεια 120 τ.μ.. ήτοι μέχρι του ποσού των 
6.000.000 δρχ. (17,608,22ε) για κάθε επιπλέον δάνειο 
που θα χορηγείται. 

Τοπροκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα μετά ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 
ής είτε ως μη ασφαλώς ετπσκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 
(α). 

η) Γ ια αποθήκες οποιασδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου. ανέρχεται στο ποσό 
των 45.000 δρχ. (132,06ε) κατεδαφιζόμενης επιφάνειας 
και μέχρι εμβαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 


βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσότων 70,000 δρχ. (205,436 ) 
ανά τ.μ. κατεδαφιζόμενης επιφάνειας και μέχρι συνολι¬ 
κού εμβαδού 120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσότων 120,000 δρχ. (352,166 ) ανάτ.μ. επί του 
συνόλου της κατεδαφιστέας επιφάνειας και η ανεγειρό- 
μενη επιφάνεια δεν θα πρέπει να είναι μικρότερη του 75% 
της κατεδαφισθείσης. 

ια) Γ ια την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών 15.000 δρχ. (44,026 ) ανά κυ¬ 
βικό μέτρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα- 
σηςπου αντιστοιχεί στην ιδιοκτησία του και επί πλέον στε- 
γαστική συνδρομή ανάλογα με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 50 τ.μ. θεω¬ 
ρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πυρκαγιές, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. Γ ια τις 
πέραν της μίας ιδιοκτησίες το σύνολο της στεγαστικής 
συνδρομής χορηγείται υπό μορφή δανείου, χωρίς δωρε¬ 
άν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσου 
με το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. (88,046 ) ανάτ.μ. και μέχρι συνολικού 
εμβαδού 120 τ.μ. ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 

κτιρίων της στεγαστικής συνδρομής ανέρχεται μέχρι του 
ποσού των 40.000 δρχ. (117,396 ) ανάτ.μ. χωρίς περιορι¬ 
σμό ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο- 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
65.000 δρχ. (190,76δ) ανάτ.μ. αθροιστικά. 

δ) Για τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. (469.556 ) ανάτ.μ. χωρίς περιορι¬ 
σμό ως προς το συνολικό εμβαδόν της ιδιοκτησίας. Απα¬ 
ραίτητη προϋπόθεση το κτίριο να χρησιμοποιείται και οι 
ζημιές να προέρχονται από τις πυρκαγιές και όχι από 
εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 800.000 δρχ. 
(2.347,766 ) για κάθε κτίσμα. 

ζ) Για επισκευή κτιρίων που ανήκουν στο Δημόσιο. 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. (205,436 ) ανάτ.μ. επί του συνόλου της επιφάνειας 
του κτιρίου. Γ ια ύψος δανειοδότησης που δεν υπερβαίνει 
το ως άνω ποσό η σχετική έγκριση θα εκδίδεται από την 
αρμόδια Υπηρεσία Αποκατάστασης Σεισμόπληκτων 
(Υ.Α.Σ.). Για ύψος δανείου που υπερβαίνει το ως άνω πο¬ 
σό η υπόθεση θα παραπέμπεται στο Τμήμα Αποκατάστα¬ 
σης Ζημιών της Υ.Α.Σ. για την έκδοση της συμπληρωματι¬ 
κής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πυρκαγιές, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. Γ ια τις 
πέραν της μίας ιδιοκτησίες το σύνολο της στεγαστικής 
συνδρομής χορηγείται υπό μορφή δανείου, χωρίς δωρε¬ 
άν κρατική αρωγή. 


3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή καιτο μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β' δό¬ 
σης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουντο 80%τουχορηγηθέντος ποσού. 

Εφόσοντο εγκεκριμένο ποσό είναι μέχρι ένα εκατομμύ¬ 
ριο δραχμές χορηγείται εφάπαξ. 

Στις περιπτώσεις που δεν έχει χορηγηθεί αποδεδειγμέ¬ 
να η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β' δό¬ 
σης του δανείου. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας Αποκατάστασης Σεισμόπληκτων (Υ.Α.Σ.). 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο- 
γαριασμότου αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι- 

χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεων της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές της 22ης Αυγούστου 2000 
σε περιοχές του Νομού Φθιώτιδας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι ένα εκατομμύριο δραχμές 1.000,000 
δρχ. (2.934.70δ) δεν απαιτείται εγγραφή υποθήκης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πυρκαγιές της 22ης Αυγούστου 2000 σε περιοχές 
του Νομού Φθιώτιδας και στις περιπτώσεις που υπάρχει 
αδυναμία προσφοράς ακινήτου για εγγραφή υποθήκης, 
προς εξασφάλιση του δανείου, πιστοπο ιού μένη από σχε¬ 
τική βεβαίωση της αρμόδιας Μητρόπολης που ανήκει ο Ιε¬ 
ρός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί πυρόπληκτων διατάξεις. 

3. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κο¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγηση του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 


στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση 

για κάθε περίπτωση. 

4. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται; 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους 8.000.000 δρχ. 
(23.477,626) για τα επόμενα τέσσερα οικονομικά έτη και 
θα βαρύνει τα έργα 2069025 2069026 2069027 της ΣΑΕ 
069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίοι δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητά του. 
Το ύψος της δαπάνης αυτής είναι 16.000.000 δραχμές 
(46.955,256 ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝΔ 


Λ. ΠΑΠΑΔΗΜΑΣ I. ΤΣΑΚΛΙΔΗΣ 


♦ 


Αριθ. ΔΥ5γ/Γ.Π. 8079 (2) 

Συμπλήρωση της Δ4α/5250/14.6.88 Κ.Υ.Α. «Σύσταση πά¬ 
γιας προκαταβολής του Περ. Γενικού Νοσοκομείου 
«ΙΠΠΟΚΡΑΤΕΙΟ» Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν .Δ 496/74 «Περί Λογιστικού Ν. Π .Δ.Δ.» όπως έχει 
τροποποιηθεί, συμπληρωθεί και ισχύει μέχρι σήμερα. 

β. Του Ν.Δ. 2592/53 «Περί οργάνωσης της Ιατρικής Αντί¬ 
ληψης», όπως έχει τροποποιηθεί, συμπληρωθεί και ισχύ¬ 
ει μέχρι σήμερα. 

γ. Του Ν. 2889/2001 «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

2. Την αριθ. 1100383/1330/Α0006/31-10-2001 κοινή 
Απόφαση του Πρωθυπουργού και του Υπουργού Οικονο¬ 
μικών «περί καθορισμού αρμοδιοτήτων των Υφυπουργών 
Οικονομικών» (ΦΕΚ1485/τ.β'/31-10-01). 

3. Την απόφαση του Υπουργού Υγείας, Πρόνοιας και 
Κοινωνικών Ασφαλίσεων αριθ. Α3β/Οίκ. 14123/8-8-86 
(ΦΕΚ 642/30-4-86 τ.β') «Περί οργανισμού του Περ. Γενι¬ 
κού Νοσοκομείου «ΙΠΠΟΚΡΑΤΕΙΟ» Θεσσαλονίκης, όπως 
αυτός τροποποιήθηκε και ισχύει μέχρι σήμερα. 

4. Την αριθ. Δ4α/5250/14-6-88 Κοινή Απόφαση των 
Υπουργών Υγείας, Πρόνοιας και Κοινωνικών Ασφαλίσεων 
και Οικονομικών «Περί σύστασης πάγιας προκαταβολής 
στο Περ. Γενικό Νοσοκομείο Θεσσαλονίκης» (ΦΕΚ 565/ 

8-8-88 τβ'), όπως τροποποιήθηκε με την αριθ. Δ4α/15840/ 
11.2.1999 (ΦΕΚ. 237/18.3.99 τβ') Κ.Υ.Α επίσης. 

5. Το απόσπασμα πρακτικώντης με αριθ. 9/7-4-1988 συ¬ 
νεδρίασης του Δ.Σ. του Περ. Γενικού Νοσοκομείου «ΙΠ- 
ΠΟΚΡΑΤΕΙΟ» Θεσσαλονίκης. 

6. Τις συνθήκες λειτουργίας του Περ. Γενικού Νοσοκο¬ 
μείου «ΙΠΠΟΚΡΑΤΕΙΟ» Θεσσαλονίκης. 

7. Το γεγονός ότι δενπροκαλείται δαπάνη σε βάρος του 
Κρατικού Προϋπολογισμού και του προϋπολογισμού του 
Νοσοκομείου με την απόφαση αυτή, αποφασίζουμε: 

1. Συμπληρώνουμε την πιο πάνω (4) σχετική κοινή από¬ 
φαση των Υπουργών Υγείας & Πρόνοιας και Οικονομικών 
« Σύστασης πάγιας προκαταβολής του Περ. Γενικού Νο¬ 
σοκομείου «ΙΠΠΟΚΡΑΤΕΙΟ» Θεσσαλονίκης και ορίζουμε 
πέραν των αναφερομένων στην αριθ. ΔΥ4α/5250/14-6-88 
Κοινή Απόφαση κωδικών και τις με Κωδικούς αριθμούς 
εξόδων 0822, 0842, 0832, 0884, 0887, 0888, 0891, 0892, 
0894,0896,1511,1311 και 1381 πιστώσεις του προϋπολο¬ 
γισμού εξόδων του, σε βάρος των οποίων θα ενεργούνται 
πληρωμές δαπανών από την πάγια προκαταβολή. 

2. Κατά τα λοιπά ισχύει η αριθ. Δ4α/5250/14-6-88 Κοινή 
Απόφαση «Περί σύστασης πάγιας προκαταβολής στο 
Περ. Γενικό Νοσοκομείο «ΙΠΠΟΚΡΑΤΕΙΟ» Θεσσαλονί¬ 
κης, όπως αυτή τροποποιήθηκε και με την αριθ. ΔΥ4α/ 
15840/99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 6117 (3) 

Σύσταση αμιγούς Δημοτικής Επιχείρησης στο Δήμο Αλι- 
φείρας Ν. Ηλείας με την επωνυμία «Αναπτυξιακή Δη¬ 
μοτική Επιχείρηση Δήμου Αλιφείρας» η ΑΘΗΝΑ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις, του Ν. 2503 /97 «Διοίκηση Οργάνωση, 
στελέχωση της Περιφέρειας και άλλες διατάξεις . 

2. Γις διατάξεις των άρθρων 277 έως και 284 του Π.Δ. 
410/95 (Δ.κ.Κ.Κ.). 

3. Την αριθμ. 241/1998 (ΦΕΚ 939/Β/98) απόφαση του 
Γ.ΓΠ.Δ.Ε. περί ανάθεσης άσκησης αρμοδιοτήτων και 
εξουσιοδότηση υπογραφής. 

4. Την αριθ. 11/2000 απόφαση του Δημοτικού Συμβου¬ 
λίου Αλιφείρας περί σύστασης στο Δήμο αμιγούς Δημο¬ 
τικής Επιχείρησης, αποφασίζουμε: 

1. Συστήνουμε στο Δήμο Αλιφείρας του Νομού Ηλείας 
αμιγή δημοτική επιχείρηση με την επωνυμία « Αναπτυξια¬ 
κή Δημοτική Επιχείρηση Δήμου Αλιφείρας» με το διακρι¬ 
τικό τίτλο «ΑΘΗΝΑ». 

2. Σκοποί της επιχείρησης είναι: 

α) σχεδιασμός κατάρτισης προγραμμάτων και η σύντα¬ 
ξη προτάσεων για την ανάπτυξη επιχειρηματικών δρα¬ 
στηριοτήτων. 


β) Προγραμματισμός, σχεδιασμός επενδυτικών έργων, 
μελετών και προγραμμάτων αξιολόγηση για λογαριασμό 
των φορέωντου κοινωνικού και ιδιωτικού τομέα, που αφο¬ 
ρούν τους σκοπούς των Δήμων. 

γ) Παροχή συμβουλευτικής υποστήριξης, διοίκηση και 
εκμετάλευση δραστηριοτήτων και έργων για λογαριασμό 
φορέων του Δημοσίου, κοινωνικού και ιδιωτικού τομέα 
της περιοχής, προγραμμάτων κατάρτισης και ανάπτυξης 
της αγοράς εργασίας και της απασχόλησης στην περιοχή 
των Δήμων. 

δ) Η υποβοήθηση της λειτουργίας του Δήμου με την 
ανάληψη της διενέργειας ερευνών αγοράς, την εκπόνηση 
προτάσεων σκοπιμότητας και την διερεύνηση πηγών 
χρηματοδότησης. 

ε) Προστασία και ανάδειξη πολιτιστικής κληρονομιάς 
των Δήμων, προστασία του περιβάλλοντος και ευαισθη- 
τοποίηση του πληθυσμού σε πολιτιστικά και περιβαλλο¬ 
ντικά θέματα. 

στ) Ανάπτυξη επιστημονικής δραστηριότητας για την 
μελέτη πρόταση λύσεων και προβολή ζητημάτων που 
συνδέονται με την ανάπτυξη των Δήμων. 

ζ) Παραγωγή, προμήθεια και μεταπώληση ή εκχώρηση 
προς τρίτους, προϊόντων, υπηρεσιών και δικαιωμάτων 
(π.χ. εκδόσεις, προγράμματα, πληροφορίες μελέτες 
κ.τ.λ.) εφ’ όσον τα προϊόντα και δικαιώματα αυτά είναι συ¬ 
ναφή προς τις λοιπές δραστηριότητες των Δήμων. 

η) Συνεργασία με κάθε φορέα του Δημοσίου, κοινωνι¬ 
κού και ιδιωτικού τομέα για την προώθηση των σκοπών 
των Δήμων. 

θ) Οργάγωση σεμιναρίων και άλλων εκδηλώσεων για 
την προώθηση των σκοπών των Δήμων. 

ι) Αξιοποίηση κάθε πηγής οικονομικών πόρων της πε¬ 
ριοχής για την ανάπτυξη των Δήμων. 

3. Η διάρκεια της επιχείρησης είναι αόριστος. 

4. Η έδρα της επιχείρησης είναι το Δημοτικό Διαμέρι¬ 
σμα Καλλιθέας του Δήμου Αλιφείρας. 

5. Πόροι της επιχείρησης είναι τα έσοδα που προέρχο¬ 
νται από την άσκηση των δραστηριοτήτων της, σύμφωνα 
με τους σκοπούς που έχει, οι πρόσοδοι από περιουσία, 
δάνεια, κληρονομιές, εισφορές, δωρεές λοιπές επιχορη¬ 
γήσεις . 

6. Η επιχείρηση θα διοικείται από επταμελές (7 μελές) 
Διοικητικό Συμβούλιο του οποίου τα μέλη θα ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά, τέσσερις (4) θα είναι Δημοτι¬ 
κοί Σύμβουλοι εκ των οποίων ο ένας θα προέρχεται από 
την μειοψηφία, ένας (1) εκπρόσωπος Κοινωνικού φορέα 
της περιοχής ένας εκπρόσωπος, των εργαζομένων στην 
επιχείρηση αν αυτή απασχολεί περισσότερους από είκο¬ 
σι (20) εργαζομένους και τα υπόλοιπα μέλη, δημότες που 
έχουν γνώσεις σχετικές με το αντικείμενο της επιχείρη¬ 
σης 

7. Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με την απόλυτη πλειοψηφία των μελών του και με 
απόφαση του Γενικού Γραμματέα Περιφέρειας Δυτικής 
Ελλάδας. 

β) Όταν διαπιστωθεί η κατά σύστημα απομάκρυνση από 
τους σκοπούςτης και 

γ) Σε περίπτωση πτώχευσης 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης , η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράτονται οι απαιτήσεις ρευστοποιείται η περι¬ 
ουσία της και πληρώνονται τα χρέη της επιχείρησης. Το 
υπόλοιπο ποσό περιέρχεται στο Δήμο . 

Κάλυψη δαπάνης: 

Από τις διατάξεις της παρούσας προκαλείται δαπάνη σε 
βάροςτου Προϋπολογισμού του Δήμου Αλκρείρας ύψους 
6.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Μάίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 18175 (5) 

Διορισμός μελών Διοικητικής Επιτροπής Στρατιωτικών 
Επιτάξεων (ΔΕΣΕ) Νομού Αρκαδίας για το έτος 2002. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 32 του Ν. 4442.29 «Περί 
Στρατιωτικών και Ναυτικών Εισφορών και Ναυλώσεων, 
όπως τροποποιήθηκε από το άρθρο 1 του Ν.Δ. 380/47 και 
το άρθρο 12του Ν.Δ. 611/77». 

2. Τιςόμοιεςτου Π.Δ. 115/84 «Διορισμός των μελών των 
Διοικητικών Δικαστηρίων περί στρατιωτικών Επιτάξεων 
σύμφωνα με τις οποίες μεταβιβάστηκε στους κατά τό¬ 
πους Νομάρχες ο διορισμός και η παράταση της θητείας 
των τακτικών και αναπληρωματικών μελών Διοικητικών 
Δικαστηρίων Στρατιωτικών Επιτάξεων. 

3. Τις διατάξεις του άρθρου 9του Ν. 1649/86 σύμφωνα 
με τις οποίες το Διοικητικό Δικαστήριο Στρατιωτικών Επι¬ 
τάξεων μετονομάσθηκε σε Διοικητική Επιτροπή Στρατιω¬ 
τικών Επιτάξεων. 

4. Το Φ.851.1/23/49279/Σ.614/20-11-01 έγγραφο της 
Στρατιωτικής Διοίκησης Αθηνών, με το οποίο προτείνο- 
νται για το έτος 2002, ως τακτικά και αναπληρωματικά μέ¬ 
λη της ανωτέρω Επιτροπής οι εξής: 

Α'ΤΑΚΤΙΚΑ Μέλη 

Α) Ανχης (ΠΖ) Παπαδέας Σωτήριος του 11ου Σ.Π., 

Β) Αγος (0) Παπαποστόλου Δημήτριος της 94 ΣΔ1 

Β' ΑΝΑΠΛΗΡΩΜΑΤΙΚΑ ΜΕΛΗ 

Α) Τχης (ΠΖ) Κάρκουλας Βασίλειος του 11ου Σ.Π. 

Β) Άγος (ΠΖ) Πρίφτης Χαράλαμπος της 73 Μ.Ε. 

5. Το αρ. Φ. 11/1050/12.12.2001 έγγραφο του Πρωτοδι¬ 
κείου Τρίπολης με το οποίο ορίζονται ως τακτικά μέλη οι 
Πρωτόδικες: Λιακέα Σταυρούλα και Βλάχου Μαρία και ως 


αναπληρωματικά οι Πρωτόδικες: Τζένου Λαμπρινή και Νι- 
κάνδρου Δωροθέα. 

6. Την εγκύκλιο του ΥΠ.ΕΣ.Δ.Δ.Α. ΔΟΑ/Φ6/3/5276/28-2- 
97 «Αρμοδιότητες Γ ενικών Γ ραμματέων Περιφέρειας». 

7. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κλπ», αποφασίζουμε: 

Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων Νομού Αρκαδίας για 
το έτος 2002. 

Α'ΤΑΚΤΙΚΑ ΜΕΛΗ 

1. ΠΡΩΤΟΔΙΚΕΣ: 

Α) Λιακέα Σταυρούλα ως Πρόεδρο 

Β) Βλάχου Μαρία 

2. ΣΤΡΑΤΙΩΤΙΚΟΙ: 

Α) Παπαδέα Σωτήριο Ανχη (ΠΖ) του 11ου Σ.Π. 

Β) Παπαποστόλου Δημήτριο Λγο (0) της 94 ΣΔ1 

3. ΟΙΚΟΝΟΜΙΚΟΣ ΥΠΑΛΗΛΟΣ: Σταθούλη Βασιλική 
Προϊσταμένη Δ. Ο. Υ. Τρίπολης 

Β' ΑΝΑΠΛΗΡΩΜΑΤΙΚΑ ΜΕΛΗ 

1. ΠΡΩΤΟΔΙΚΕΣ: 

Α) Τζένου Λαμπρινή 

Β) Νικάνδρου Δωροθέα 

2. ΣΤΡΑΤΙΩΤΙΚΟΙ: 

Α) Κάρκουλα Βασίλειο Τχη (ΠΖ) του 11ου Σ.Π. 

Β) Πρίφτη Χαράλαμπο Αγά (ΠΖ) της 73 ΜΕ 

3. ΟΙΚΟΝΟΜΙΚΟΣ ΥΠΑΛΛΗΛΟΣ: Χρονόπουλο Πανα¬ 
γιώτη, υπάλληλο του κλάδου ΠΕ με Α' βαθμό της Δ.Ο. Υ. 
Τρίπολης 

Πρόεδρος της Επιτροπής είναι ο αρχαιότερος Πρωτό¬ 
δικης 

Χρέη Γραμματέα θα εκτελεί η Μορφωνιού Γεωργία, 
υπάλληλος της Δ/νσης Αυτοδιοίκησης και Αποκέντρωσης 
της Περιφέρειας Πελοποννήσου. 

Η θητεία των μελών της ανωτέρω Επιτροπής είναι ετή¬ 
σια και ισχύει από της δημοσιεύσεως της απόφασης αυ¬ 
τής στην Εφημερίδα της Κυβέρνησης. 

Από τις διατάξειςτης απόφασης αυτής δεν προκαλείται 
δαπάνη σε βάροςτου κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Τρίπολη, 27 Δεκεμβρίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 2821 (6) 

Μεταβίβαση κυριότητας οικοπέδου Συν/σμού Ασωμάτων 
εις το Νομικό Πρόσωπο Δήμου Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των : 

α) Ν. 3200/55 « Περί διοικητικής αποκεντρώσεως» όπως 
τροποποιήθηκαν και συμπληρώθηκαν αργότερα. 

β) Ν. 2218/94 «Περί ίδρυσης της Νομαρχιακής Αυ- 
τοδ/σης» όπως συμπληρώθηκε με το Ν. 2240/94. 

γ) Τον Οργανισμό Οργάνωσης και Λειτουργίας της Νο- 

μαρχιακής Αυτοδ/σης Ημαθίας που δημοσιεύθηκε στο 
Φ.Ε.Κ. 364/8-5-95 (τεύχος Β') 

δ) Ν. 2503/97 που δημοσιεύθηκε στο Φ.Ε.Κ. 107τεύχος 
Α'της 30-5-97. - 

2. Την 170/14-1-1999 απόφαση του Νομάρχη Ημαθίας 
«Περί εξουσιοδότησης, των Βοηθών Νομαρχών για έκδο¬ 
ση πράξεων επί αρμοδιοτήτων Νομάρχη. 

3. Αρθρ. 164 και 197 Αγροτικού Κώδικα 

4. Τα Κτηματολογικά στοιχεία της κυρωμένης Οριστι¬ 
κής Διανομής Συν/σμού Ασωμάτων έτους 1977, από τα 
οποία ότι το αριθ. 6 οικόπεδο είναι Διαθέσιμο προοριζό- 
μενο για κοινωφελείς σκοπούς, αποφασίζουμε: 

Παραχωρούμε κατά πλήρες δικαίωμα κυριότητας ειςτο 
Νομικό Πρόσωπο του Δήμου Βέροιας το αριθ. 6 οικόπεδο 
έκτασης 514 τ.μ. της Οριστικής Διανομής, έτους 1977 
Συν/σμού Ασωμάτων. 


Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 11 Δεκεμβρίου 2001 
Ο Βοηθός Νομάρχη 
ΑΣΤΕΡΙΟΣ ΔΙΟΥΔΗΣ 
-Φ- 

(7) 

Χορήγηση άδειας ασκήσεως επαγγέλματος Κοινωνικής 
Λειτουργού στηνΔριβάκου Ελένη του Γεωργίου. 

Ο ΝΟΜΑΡΧΗΣ ΛΑΚΩΝΙΑΣ 

Με την 6800/16.10.2001 απόφαση Νομάρχου Λακωνίας 
χορηγήθηκε άδεια ασκήσεως επαγγέλματος Κοινωνικής 
Λειτουργού στηνΔριβάκου Ελένη του Γεωργίου. 

Ο Νομάρχης 
ΓΡΗΓ. ΑΠΟΣΤΟΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




